CELEX: 52015PC0238
Language: hr
Date: 2015-05-27
Title: Prijedlog ODLUKE EUROPSKOG PARLAMENTA I VIJEĆA o aktivaciji instrumenta fleksibilnosti za privremene mjere u području međunarodne zaštite u korist Italije i Grčke

EUROPSKA KOMISIJA
            Bruxelles, 27.5.2015.
            COM(2015) 238 final
            Prijedlog
            ODLUKE EUROPSKOG PARLAMENTA I VIJEĆA
            o aktivaciji instrumenta fleksibilnosti za privremene mjere u području međunarodne zaštite u korist Italije i Grčke
            
               
         
         
            
               OBRAZLOŽENJE
            
            
               Uredbom Vijeća (EU, EURATOM) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020.
                  1
                omogućuje se aktivacija instrumenta fleksibilnosti radi financiranja jasno utvrđenih rashoda koji se nisu mogli financirati unutar gornjih granica raspoloživih za jedan ili više naslova višegodišnjeg financijskog okvira.
            
            
               U skladu s člankom 11. Uredbe Vijeća br. 1311/2013 i točkom 12. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju
                  2
               , nakon što su se ispitale sve mogućnosti za preraspodjelu odobrenih sredstava te se iskoristila nedodijeljena razlika iz naslova za rashode Sigurnost i građanstvo (naslov 3), Komisija predlaže aktivaciju instrumenta fleksibilnosti. Ta aktivacija odnosi se na iznos od 123 966 698 EUR iznad gornje granice naslova 3, a cilj joj je dopuniti financiranje, u općem proračunu Europske unije za financijsku godinu 2016., skupa privremenih mjera u području azila, čiji se ukupni trošak predviđen u proračunu za 2016. procjenjuje na 150 000 000 EUR, a cilj im je ublažavanje neposrednog i izvanrednog pritiska na sustave azila i migracija u Italiji i Grčkoj.
            
            
               Očekuje se da će odobrena sredstva za plaćanje koja se odnose na predloženu aktivaciju instrumenta fleksibilnosti 2016. biti u potpunosti iskorištena 2017. te će biti predviđena u nacrtu proračuna za 2017. 
            
            
               Komisija podsjeća da se Odluka mora objaviti u Službenom listu Europske unije prije objave općeg proračuna Europske unije za financijsku godinu 2016.
            
            
               Prijedlog
            
            
               ODLUKE EUROPSKOG PARLAMENTA I VIJEĆA
            
            
               o aktivaciji instrumenta fleksibilnosti za privremene mjere u području međunarodne zaštite u korist Italije i Grčke
            
            
               EUROPSKI PARLAMENT I VIJEĆE EUROPSKE UNIJE,
            
            
               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju
                  3
               , a posebno njegovu točku 12.,
            
            
               uzimajući u obzir prijedlog Europske komisije,
            
            
               budući da: 
            
            
               (1)Člankom 11. Uredbe Vijeća br. 1311/2013 kojom se uspostavlja višegodišnji financijski okvir za razdoblje 2014. – 2020.
                  4
                uspostavljen je instrument fleksibilnosti do iznosa od 471 milijun EUR godišnje (u cijenama iz 2011.).
            
            
               (2)Nakon što su se ispitale sve mogućnosti za preraspodjelu odobrenih sredstava u okviru gornje granice rashoda naslova Sigurnost i građanstvo (naslov 3) te iskoristila nedodijeljena razlika, Komisija predlaže aktivaciju 123 966 698 EUR putem instrumenta fleksibilnosti kako bi se dopunilo financiranje u općem proračunu Europske unije za financijsku godinu 2016., iznad gornje granice rashoda naslova 3, skupa privremenih mjera u području azila s ciljem ublažavanja neposrednog i izvanrednog pritiska na sustave azila i migracija u Italiji i Grčkoj. Ukupni trošak tih mjera za 2016. procjenjuje se na 150 000 000 EUR.
            
            
               (3)Očekuje se da će odobrena sredstva za plaćanje koja se odnose na predloženu aktivaciju instrumenta fleksibilnosti 2016. biti u potpunosti iskorištena 2017. te će biti predviđena u nacrtu proračuna za godinu 2017., 
            
            
               DONIJELI SU OVU ODLUKU:
            
            
               Članak 1.
            
            
               U općem proračunu Europske unije za financijsku godinu 2016. instrument fleksibilnosti upotrebljava se kako bi se odobrena sredstva za preuzimanje obveza povećala za 123 966 698 EUR iznad gornje granice rashoda naslova Sigurnost i građanstvo (naslov 3).
            
            
               Taj se iznos upotrebljava za dopunu financiranja skupa privremenih mjera u području azila s ciljem ublažavanja neposrednog i izvanrednog pritiska na sustave azila i migracija u Italiji i Grčkoj.
            
         
         
            
               Očekuje se da će odobrena sredstva za plaćanje koja se odnose na predloženu aktivaciju instrumenta fleksibilnosti 2016. biti u potpunosti iskorištena 2017. te će biti predviđena u nacrtu proračuna za 2017. 
            
            
               Članak 2.
            
            
               Ova se Odluka objavljuje u Službenom listu Europske unije.
            
            
               Sastavljeno u Bruxellesu
            
            
               
                  Za Europski parlament
                        Za Vijeće
               
               
                  Predsjednik
                        Predsjednik
               
            
         
         
            
                  
                     (1)
                  SL L 347, 20.12.2013., str. 884.
               
               
                  
                     (2)
                  SL C 373, 20.12.2013., str. 1.
               
               
                  
                     (3)
                  SL C 373, 20.12.2013., str. 1.
               
               
                  
                     (4)
                  SL L 347, 20.12.2013., str. 884.